NHL
NHL:stä tuli 31 joukkueen kokoinen sarja, kun Vegas Golden Knights liittyi mukaan kaudella 2017–2018. Joukkueet on jaettu läntiseen ja itäiseen konferenssiin. Läntisessä konferenssissa on 15 joukkuetta, jotka on jaettu 7 ja 8 joukkueen divisiooniin. Itäisen konferenssin 16 joukkuetta on jaettu kahteen 8 joukkueen divisioonaan. Aiemmasta kuuden viisijoukkueisen divisioonan mallista siirryttiin nykyiseen neljään divisioonaan kaudella 2013–2014. Tuolloin Columbus Blue Jackets ja Detroit Red Wings siirtyivät itään ja Winnipeg Jets länteen. Muutoksen myötä joukkueet matkustavat vähemmän ja pysyvät tiiviimmin omalla aikavyöhykkeellään.
Colorado Avalanche
Colorado Avalanche on ammattitason jääkiekkojoukkue, joka pelaa Pohjois-Amerikan NHL-liigassa. Joukkue on kotoisin Denverin kaupungista, Coloradon osavaltiosta. Joukkue on voittanut Stanley Cup -mestaruuden kaksi kertaa, vuosina 1996 ja 2001. Organisaatio perustettiin Quebecissa ja se toimi Quebec Nordiques -nimellä ennen muuttamistaan Coloradoon 1995. Kahden mestaruuden lisäksi joukkue on voittanut divisioonan mestaruuden kahdeksan kertaa. Joukkue on myös ainoa koko liigassa pelaavista joukkueista, joka on voittanut Stanley Cupin ensimmäisellä kaudellaan NHL:ssä.